หุ้นสหรัฐฯปิดลบ
ตลาดหุ้นสหรัฐฯ ปิดลบจากแรงฉุดหุ้นกลุ่มภาคธนาคารท่ามกลางความวิตกต่อวิกฤตยูโรโซน
14 ต.ค. 2554

ตลาดหุ้นสหรัฐฯ ปิดลบจากแรงฉุดหุ้นกลุ่มภาคธนาคารท่ามกลางความวิตกต่อวิกฤตยูโรโซน 
ตลาดหุ้นสหรัฐฯวานนี้(13 ต.ค.) ดาวโจนส์และเอสแอนด์พี ปิดลบจากแรงฉุดหุ้นกลุ่มภาคธนาคารท่ามกลางความวิตกต่อวิกฤตยูโรโซน แต่แรงซื้อหุ้นแอเปิลและเน็ตฟลิกซ์ ช่วยผลักให้แนสแดก ขยับขึ้นเป็นวันที่ 4 ติดต่อกัน       ดัชนีหุ้นดาวโจนส์ ลดลง 40.72 จุด (0.35 เปอร์เซ็นต์) ปิดที่ 11,478.13 จุด แนสแดค เพิ่มขึ้น 15.51 จุด (0.60 เปอร์เซ็นต์) ปิดที่ 2,620.24 จุด เอสแอนด์พี ลดลง 3.59 จุด (0.30 เปอร์เซ็นต์) ปิดที่ 1,203.66 จุด ขณะที่ราคาน้ำมันตลาดนิวยอร์กขยับลงแรงเหตุนักลงทุนกังวลอุปสงค์อันอ่อนแอของจีน  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน ลดลง 1.34 ดอลลาร์ ปิดที่ 84.23 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 36 เซนต์ ปิดที่ 111.11 ดอลลาร์ต่อบาร์เรล